אלון דור-און

אלון יגאל דור-און הוא שחקן כדורסל כיסאות גלגלים בישראל ובאירופה, קפטן נבחרת ישראל בכדורסל בכיסאות גלגלים ומאמן כדורסל.

דור-און הוא נינו של מרדכי אלון, ראש מועצת בנימינה ואחיו של יגאל אלון.

גדל בבנימינה ובגיל 15 דור-און נפגע בתאונת עבודה במשק החקלאי של משפחתו. במהלך פריקה של סחורה הוא נפגע וכף רגלו נקטעה.

במסגרת פעילות שיקומית החל לשחק כדורסל כיסאות גלגלים והיה חבר קבוצת קסם חדרה ובהמשך שיחק גם בארצות הברית בקבוצת מכללת ווייטווטר, בצרפת כחבר בנבחרת מו ובספרד כחבר בנבחרת ואיאדוליד. עד סוף 2021 היה דור-און שותף לזכייה בארבע אליפויות הארץ, שמונה אליפויות אירופה והיה חבר נבחרת ישראל אל המשחקים הפאראלימפיים בייג'ינג (2008). שלוש פעמים זכה עם הנבחרת באליפות המכללות של ארצות הברית ובשנת 2014/15 היה חבר בנבחרת זוכת אליפות צרפת. במשחקים הפאראלימפיים דורגה נבחרת ישראל במקום השישי.

בארצות הברית שיחק בנבחרת המכללה שבה למד והוא בוגר תואר בדיפלומטיה ויחסים בין-לאומיים.

משנת 2016 דור-און מאמן את קבוצת בית הלוחם בתל אביב ותחתיו זכתה הנבחרת בגביע המדינה בשנת 2019 ובשנת 2022.

במערכת הבחירות לכנסת העשרים ושלוש התמודד במקום השלישי ברשימת זכויותינו בקולנו.

דור-און תושב בנימינה, נשוי ואב לשלושה בנים. בבעלותו פאב בזכרון יעקב שפעל עד 2023.

קישורים חיצוניים

 פירוט השתתפותו בתחרויות המשחקים הפאראלימפיים באתר הרשמי של IPC 
 
 מעורר השראה: אלון דור און, מרצה בתכנית 'תיקון עולם' ומאמן שחקנים שנפצעו לשחקנים מקצועיים

הערות שוליים 

ספורטאים פאראלימפיים ישראלים
שחקני כדורסל נכים ישראלים
כדורסלנים ישראלים במשחקים הפאראלימפיים בייג'ינג (2008)
נפגעי תאונות עבודה
כדורסלנים ישראלים בספרד
כדורסלנים ישראלים בצרפת
כדורסלנים ישראלים בליגת המכללות בארצות הברית
משפחת אלון (כפר תבור)
ישראלים שנולדו במאה ה-20